Pentadiplandra
Pentadiplandra je monotipski rod zasebne porodice cvjetnica Pentadiplandraceae, u redu Brassicales, razred Magnoliopsida, divizija Tracheophyta. Jedina vrsta je Pentadiplandra brazzeana, koja je autohtona u tropima Afrike, u Cabindi, Kamerunu, Srednjoafričkoj Republici, Kongu, Gabonu i DR Kongu. To je vrlo razgranat grm koji doseže visinu do pet metara ili penjačica dužine do 20 m. Korijen je gomoljast i prikuplja se iz divljine za lokalnu upotrebu i za trgovinu, a može poslužiti i kao lijek. Plod je jestiv, slatkog okusa, a služi i kao otrov za ribe. U 1990-ima iz plodova je izoliran pročišćeni protein nazvan brazein, vrlo je termostabilan i, ovisno o metodi mjerenja, 500 do 2000 puta slađi od saharoze. Od njega je proizveden niskokalorični zaslađivač ali u Sjedinjenim Državama, od 2008 nije bio odobren kao siguran, niti je u Evropskoj uniji dobio dozvolu za upotrebu u prehrambenoj industriji. Tipska vrsta ima i podvrstu Pentadiplandra brazzeana var. valida Pellegrin ex Villiers